श्री शाह ने कहा कि पूज्यपाद आज जिस परम्परा के संरक्षण व संवर्धन का निर्वहन कर रहे हैं, उस परम्परा की शुरुआत जब लगभग 2500 वर्ष पहले हुई थी, तब हर तरफ सनातन धर्म पर संकट के बादल छाये हुए थे, सनातन धर्म के भविष्य को लेकर साधु-संत चिंतित थे, तब एक बालक ने आगे आकर आश्चर्यचकित कर देने वाली अपनी ज्ञान एवं मेधा के सहारे सनातन धर्म का पुनरुद्धार करते हुए इसे फिर से प्रतिष्ठित करने का काम किया। उन्होंने कहा कि पूज्य श्री उसी महान परम्परा के वाहक हैं और हमारा मार्गदर्शन कर रहे हैं।